CELEX: 62008CN0308
Language: sk
Date: 2008-07-10 00:00:00
Title: Vec C-308/08: Žaloba podaná 10. júla 2008 – Komisia Európskych spoločenstiev/Španielske kráľovstvo

30.8.2008   
            
            
               SK
            
            
               Úradný vestník Európskej únie
            
            
               C 223/37
            
         Žaloba podaná 10. júla 2008 – Komisia Európskych spoločenstiev/Španielske kráľovstvo
   (Vec C-308/08)
   (2008/C 223/59)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: S. Pardo Quintillán a D. Recchia, splnomocnení zástupcovia)
   
      Žalovaný: Španielske kráľovstvo
   Návrhy žalobkyne
   
               —
            
            
               určiť, že Španielske kráľovstvo si nesplnilo povinnosti, ktoré mu vyplývajú zo smernice Rady 92/43/EHS (1) z 21. mája 1992 o ochrane prirodzených biotopov a voľne žijúcich živočíchov a rastlín, ako je vyložená v rozsudkoch Súdneho dvora z 13. januára 2005 vo veci C-117/03 a zo 14. septembra 2006 vo veci C-244/05, ako aj povinnosti vyplývajúce z článku 12 ods. 4 uvedenej smernice, v súvislosti s projektom úpravy poľnej cesty vedúcej z Villamanrique de la Condesa (Sevilla) do El Rocío (Huelva),
            
         
               —
            
            
               zaviazať Španielske kráľovstvo na náhradu trov konania.
            
         Žalobné dôvody a hlavné tvrdenia
   Komisia sa domnieva, že Španielske kráľovstvo si tým, že neuskutočnilo projekt úpravy poľnej cesty vedúcej z Villamanrique de la Condesa (Sevilla) do El Rocío (Huelva) bez toho, aby zároveň prijalo príslušné ochranné opatrenia, nesplnilo povinnosti, ktoré mu vyplývajú zo smernice 92/43/EHS, ako je vyložená v rozsudkoch Súdneho dvora z 13. januára 2005 vo veci C-117/03 a zo 14. septembra 2006 vo veci C-244/05, ako aj povinnosti vyplývajúce z článku 12 ods. 4 uvedenej smernice.
   
      (1)  Ú. v. ES L 206, s. 7; Mim. vyd. 15/002, s. 102.